open-index/open-wikipedia-markdown huggingface dataset:
A Wop Bop A Loo Bop

**A Wop Bop A Loo Bop** on suomalaisen Vox-yhtyeen toinen ja viimeiseksi jäänyt albumi. Sen julkaisi Poko Rekords vuonna 1986.

## Kappaleet
### A-puoli
# 
# 
# 
# 

### B-puoli
# 
# 
# 
# 
# 

## Kokoonpano
* Timo Huovinen – kitarat ja laulu
* Hannu Tervaharju – basso
* Manu Ojanen – rummut
* Eero Pekkonen – koskettimet ja taustalaulu (sessio)

### Muut tekijät
* Juuso Nordlund – tuottaja
* Juuso Nordlund – äänittäjä
* Seppo Pietikäinen – valokuvat
* Kari Lahtinen – layout

## Lähteet
Nadja Uhl

**Nadja Uhl** (s. 23. toukokuuta 1972) on saksalainen näyttelijä. Hän syntyi Stralsundissa ja opiskeli Leipzigin konservatoriossa.

Uhl sai vuonna 1994 kiinnityksen Potsdamin Hans Otto -teatteriin. Hän on esiintynyt paitsi teatterissa, myös useissa elokuvissa, joiden joukossa ovat *Die Stille nach dem Schuß* (2000), *Was tun, wenn's brennt?* (2001) ja *Kaksoset* (2002). 

Uhl voitti vuonna 2000 Bibiana Beglaun kanssa Berliinin elokuvajuhlilla Hopeisen karhun työstä elokuvassa *Die Stille nach dem Schuß*.

## Aiheesta muualla
*
Bibiana Beglau

**Bibiana Beglau** (s. 8. heinäkuuta 1971) on saksalainen näyttelijä. Hän voitti vuonna 2000 Berliinin elokuvajuhlilla yhdessä Nadja Uhlin kanssa Hopeisen karhun työstä Volker Schlöndorffin elokuvassa *Die Stille nach dem Schuß* (2000).

## Aiheesta muualla
*
Thoas

**Thoas** () viittaa useaan eri asiaan:

## Kreikkalainen mytologia
* Thoas, Dionysoksen ja Ariadnen poika ja Lemnoksen kuningas
* Thoas, Ornytionin poika ja Korintin kuningas
* Thoas, Andraimonin poika, joka osallistui kreikkalaisten puolella Troijan sotaan.
* Thoas, Borystheneen poika ja Taurian kuningas
* Thoas, troijalainen sotilas, joka surmasi Halaisoksen Troijan sodassa
* Thoas, troijalainen sotilas, jonka Menelaos surmasi Troijan sodassa
* Thoas, yksi Penelopen kosijoista, joka saapui Dulichionin saarelta
* Thoas, Ikarioksen ja Periboian poika ja Penelopen veli
* Thoas, yksi giganteista
* Thoas, ateenalainen Theseuksen aikalainen

## Henkilöt
* Thoas, Gedrosian satraappi Aleksanteri Suuren aikana
* Thoas, aitolialainen preettori 193 eaa.

## Muut merkitykset
* 4834 Thoas, asteroidi
* Akheloos-joen nimi antiikin aikana

## Lähteet
Kaifas

**Kaifas** eli **Josef Bar Kaifas** (tarkoittaa Josef Kaifaan poika) oli juutalaisten ylin pappi vuosina 18–37 jaa.

Uuden testamentin mukaan Kaifas ylipappina ja siten juutalaisten oikeusistuimen korkeimpana tuomarina tuomitsi Jeesuksen jumalanpilkasta. Jeesus luovutettiin roomalaisille, häntä kuulusteltiin Kaifaan talossa ja roomalainen maaherra Pontius Pilatus tuomitsi hänet kuolemaan ristillä. Kaifas mainitaan myös Josefuksen historiateoksessa. Sen mukaan hän tuli virkaansa vuonna 18 roomalaisen prokuraattori Valerius Gratuksen virkakaudella.

Johanneksen evankeliumissa Kaifas selvittää motiivejaan Jeesuksen teloittamiselle: ”Ettekö te käsitä, että jos yksi mies kuolee kansan puolesta, se on teille parempi kuin että koko kansa joutuu tuhoon?” (Joh. 11:50). Evankeliumin kirjoittaja arvelee, että tämä viittaisi Jeesuksen kuolemaan henkisenä sovitustekona, mutta se vastasi täysin Rooman vallan alla olleen valtion poliittista todellisuutta. Jeesus saarnasi ”uuden kuningaskunnan” välitöntä tuloa ja hänen sanansa olisivat hyvin voineet nostattaa kansan mellakkaan, mikä taas olisi johtanut välittömään sotilaalliseen asioihin puuttumiseen. Paljon järkevämpää oli surmata karismaattinen johtaja kuin ottaa riski, että hän saisi kansan nousemaan kapinaan. 

Gerhard Prause sanoo teoksessaan *Historian harhaluuloja*, että Pilatus pelkäsi Roomaan tehdyn kantelun merkitsevän kuolemantuomiota hänelle itselleen: hän oli juuri kukistuneen Sejanuksen suojatteja – ja rappeutunut Rooman senaatti kuvitteli tekevänsä masentuneen ja erakoituneen keisari Tiberiuksen tahdon mukaan vainoamalla kukistuneen pääsuosikin suojatteja.

## Kaifaan hauta
Vuonna 1990 Jerusalemin eteläosasta löydettiin vanha hauta, jossa esiintyivät nimet *Kaifas* sekä * Joosef Kaifaan poika*.

## Lähteet
Danny Blanchflower

**Robert Dennis ”Danny” Blanchflower** (10. helmikuuta 1926 – 9. joulukuuta 1993) oli brittiläinen jalkapalloilija ja jalkapallovalmentaja. Hän pelasi ammattilaisseuroissa vuosina 1949–1964, pisimpään Tottenham Hotspurissa. Hän pelasi Pohjois-Irlannin jalkapallomaajoukkueessa 56 maaottelua ja teki niissä kaksi maalia vuosina 1950–1963.

Belfastissa syntynyt Blanchflower oli FWA:n vuoden jalkapalloilija vuosina 1958 ja 1961. Hän toimi peliuransa jälkeen managerina Pohjois-Irlannin maajoukkueessa ja Chelsea F.C.:ssa.

Blanchflower kuoli Alzheimerin tautiin Lontoossa 67-vuotiaana. Hänet kelpuutettiin vuonna 2003 postuumisti English Football Hall of Fameen.

## Lähteet
Fabian Ernst

**Fabian Ernst** (s. 30. toukokuuta 1979 Hannover, Länsi-Saksa) on saksalainen jalkapalloilija.

Ernst aloitti uransa Hannover 96:ssa. Vuodesta 1998 vuoteen 2000 hän edusti Bundesliigassa pelaavaa Hamburger SV:tä, pelaten 48 ottelussa. Seuraavaksi Ernst siirtyi Werder Bremeniin, jossa hän pelasi 152 Bundesliigaottelua ja teki 11 maalia. Vuosina 2005–2009 Ernst pelasi FC Schalke 04:ssä. Helmikuussa 2009 hän siirtyi turkkilaiseen Beşiktaşiin.

Vuonna 2002 Ernst teki debyyttinsä Saksan maajoukkueessa ottelussa Kuwaitia vastaan. Hän pelasi yhteensä 24 maaottelua, viimeisen maaliskuussa 2006, ja teki niissä yhden maalin

## Lähteet
Vox (yhtye)

**Vox** oli suomalainen rhythm and blues- ja rockyhtye, joka oli toiminnassa vuodenvaihteesta 1976–1977 vuoteen 1990. Yhtyeen johtohahmona oli kitaristi/laulaja/lauluntekijä Timo Huovinen.

## Historia

Virtanen-yhtyeen hajottua vuonna 1976 päätti kitaristi Timo Huovinen perustaa oman bändin. Hänellä oli selkeä mielikuva millaista musiikkia yhtye tulisi esittämään: R&B:tä ja brittipoppia, muun muassa Muddy Watersin, Chuck Berryn ja Bo Diddleyn, sekä 1950-luvun tähtien Buddy Hollyn, Eddie Cochranin, ja Jerry Lee Lewisin hengessä. Vuodenvaihteessa 1976–1977 aloitti Just a Rock Band -niminen orkesteri toimintansa. Vox-nimen Huovinen keksi eräänä päivänä asunnossaan, kun auringonvalo osui nurkassa olevaan vahvistimeen ja sen etupaneelin kultakirjaimiseen logoon, "VOX".

Vox julkaisi olemassaolonsa aikana kuusi singleä ja kaksi LP:tä kolmella eri levymerkillä: Finnlevy, Love Records ja Poko Rekords. Mitään niistä ei ole julkaistu CD-formaatissa, lukuun ottamatta joitain kappaleita eri suomirock-kokoelmalevyillä.

Vuonna 1990 Vox lopetettiin kitaristi Tommi Kekonin lähdettyä Kikka Laitisen Gasoline Girls And Petrol Boysiin. Viimeinen keikka oli Tampereen Tullikamarin klubilla pidetyissä Chuck Berryn 64-vuotisjuhlissa. Vox esiintyi "Berry Pickers" -nimellä esittäen setillisen Berryn kappaleita.

## Jäsenet

## Diskografia
### Albumit
* *[[Long Play]]* (LRLP 256, 1977)
* *[[A Wop Bop A Loo Bop]]* (FORMULA 12, 1986)

### Singlet
* I'm Movin' On / Johnny Rebel (FS 7, 1977)
* Just Another Boogie / Little Queenie (LRS 2187, 1977)
* Live Your Life / A Hold of Anything (PIS 012, 1978)
* The Famous Four / One Ugly Child (PIS 030, 1979)
* Rainy Night in Tampere / What's Wrong With You (PIS 040, 1979)
* Lonesome Tears / Garage A Go Go (PIS 213, 1987)

### Kokoelmat
* *[[Vox Forever]]* (tulossa)

## Lähteet

## Aiheesta muualla
* Viralliset sivut
Jack Owens

**Jack Owens** (oik. **L. F. Nelson**, n. 17. marraskuuta 1904 Bentonia, Mississippi &ndash; 9. helmikuuta 1997 Yazoo City, Mississippi) oli yhdysvaltalainen delta blues -kitaristi ja laulaja. 

## Elämä

Owens syntyi Celia Owensille vuonna 1904. Hänen isänsä, sukunimeltään Nelson, jätti Celian Jackin ollessa viisi tai kuusi. Nuori Jack kasvoi näin ollen isoisänsä Samuel Owensin taloudessa. Hän opetteli soittamaan huilua, pianoa ja viulua, mutta kitarasta tuli hänen pääsoittimensa.

Owens elätti itsensä maanviljelyllä, viinan salakaupalla ja viikonloppuisin kapakanpidolla ("juke joint") Bentoniassa suurimman osan elämäänsä. Hän ei levyttänyt ennen 1960-luvun bluesbuumia, jolloin bluestutkija David Evans löysi hänet blueslaulaja Cornelius Brightin ansiosta. Syyskuussa 1966 äänitetyt "B & O Blues" ja "Devil Got My Woman" ilmestyivät Evansin keräämällä *Goin' Up the Country* -kokoelmalla. Vuonna 1971 ilmestyi Owensin albumi (Bud Spires soitti sillä huuliharppua) *It Must Have Been The Devil* ja vuonna 1979 albumi *Bentonia Country Blues*.

Owens esiintyi kuolemaansa saakka musiikkifestivaaleilla Yhdysvalloissa ja Euroopassa. Hänen musiikkityylinsä muistutti paljon saman kaupungin Skip Jamesin soittotapaa.

## Lähteet

## Aiheesta muualla

* 
* Kuvitettu diskografia
Rot-Weiß Oberhausen

**Rot-Weiß Oberhausen** on saksalainen jalkapalloseura, jonka kotikaupunki on Oberhausen. Se pelaa Saksan neljänneksi korkeimmalla sarjatasolla Regionalligassa.

Seuran kotistadion on Stadion Niederrhein, jolle mahtuu 21&nbsp;318 katsojaa. Seuralla on 1&nbsp;100 jäsentä.

Rot-Weiß Oberhausen pelasi Saksan toiseksi korkeimmalla sarjatasolla 2. Bundesliigassa, jonne se nousi kauden 2007–2008 päätteeksi sijoituttuaan toiseksi Regionalliga Nordissa. Seura oli vasta edellisellä kaudella voittanut Oberliga Nordrheinin ja siten noussut Regionalligaan.

## Saavutukset
* **Niederrhein mestari (2)**: 1946, 1947
* **Länsi-Saksan Cup-voittaja (1)**: 1950
* **Regionalliga West mestari (1)**: 1969
* **Nousu Bundesligaan (1)**: 1969
* **Verbandsliga Niederrhein mestari (1)**: 1992
* **Oberliga Nordrhein mestari (4)**: 1979, 1983, 1995, 2007
* **Regionalliga West/Südwest mestari (1)**: 1998
* **Niederrhein Cup-voittaja (2)**: 1996, 1998
* **Saksan amatöörimestaruusfinaali (1)**: 1997 (1–2 tappio SSV Reutlingenille)
* **[[Saksan Cup]] välierä**: 1999 (1:3 tappio Bayern Münchenille)
* **Syysmestari 2. Bundesliga (1)**: 2003 

## Yleisurheilu

Rot-Weiß Oberhausenilla on ollut myös yleisurheilujaosto. Se oli takavuosina tunnettu hyvistä juoksijoistaan. Seuran tunnetuin yleisurheilija lienee Willi Wülbeck. 

## Kirjallisuus
* *Wilfried Dummat: Himmelfahrt mit RWO* in:... der Boss spielt im Himmel weiter. Fußball-Geschichten aus dem Ruhrgebiet, herausgegeben von Hermann Beckfeld. Henselowsky Boschmann Verlag Bottrop. 

## Lähteet

## Aiheesta muualla

* Virallinen sivusto 
** Tietokanta seuraa edustaneista pelaajista 
** Kronikka seuran historiasta
Midtown (Manhattan)

**Midtown** on toinen Manhattanin tärkeimmistä bisneskeskittymistä Lower Manhattanin ohella. Se koostuu suurimmaksi osaksi korkeista pilvenpiirtäjistä. Toimistotalojen ohella sen katuja varjostavat muun muassa  Chrysler Building, Trump Tower ja Rockefeller Center. Lisäksi alueella sijaitsee lukuisia liikkeitä, tavarataloja sekä katolilainen kirkko St. Patrick's Cathedral.
Musta virta -scifi

**Musta virta -scifi** on Finn Lectura -kustantamon suomentama ranskalaisten science fiction -taskukirjojen sarja, josta ilmestyi neljä osaa vuonna 1992.

## Sarjan osat

# Alain Paris: Ashermayam  
# Gilles Thomas: Merkityt miehet 
# Adam Saint-Moore: Organ laki 
# Hugues Douriaux: Kalliohin paholaisenpalvojat 

## Aiheesta muualla

* Juhani Hinkkanen: Merkityt miehet. Aikakone 2/1992.
* Leena Peltonen: Ashermayam. Aikakone 2/1992.
Insofa

**Insofa Oy** oli Indoor Groupin omistama tytäryhtiö, joka valmistaa kotimaisia verhoiltuja kalusteita Lahdessa. Yritys on toiminut itsenäisenä tytäryhtiönä vuodesta 2000. Aikaisemmin yritys kuului Asko-konserniin, johon liittyen tehtaalla on lähes 90 vuoden kokemus huonekalujen valmistuksesta.

Tehtaan kalusteiden päämateriaalit ovat verhoiluja lukuun ottamatta kotimaisia, kokonaiskotimaisuusasteen ollessa noin 80&nbsp;%.

Insofa Oy ajautui konkurssiin emoyhtiönsä Indoor Groupin kanssa saman aikaisesti 9.2.2026.

## Aiheesta muualla
* Insofa
Chokri el-Ouaer

**Chokri el-Ouaer** (, s. 15. elokuuta 1966 Tunis, Tunisia) on tunisialainen entinen jalkapallomaalivahti.

## Ura
El-Ouaer aloitti uransa Espérancessa vuonna 1986, jossa hän myös vietti koko uransa voittaen yhteensä kymmenen Tunisian liigamestaruutta. Joulukuussa 2000 El-Ouaeria syytettiin näyttelemisestä loukkaantunutta Afrikan Mestarien liigan finaalissa Hearts of Oakia vastaan. Ottelun loppuhetkillä hän ryntäsi kohti keskikenttää kasvon toinen puolisko veressä väittäen, jonkun yleisöstä heittäneen häntä terävällä esineellä. Ottelun tuomarit kuitenkin olivat huomanneet el-Ouaerin itse aiheuttaneen haavansa. Tämän tempauksen syyn uskottiin johtuvan Espérancen ollessa häviöllä vierasmaali säännöllä, jonka myötä hän yritti saada ottelun keskeytymään. Ottelu kuitenkin jatkui ja Espérancen täytyi vaihtaa El-Ouaer kenttäpelaajaan, jonka seurauksena joukkue hävisi ottelun 1-3.

Voitettuaan yhdeksännen liigamestaruutensa kaudella 2000/2001 el-Ouaer siirtyi kuusi kuukautta lainalle Genoa CFC:hen Serie B:hen kaudella 2001/2002, jossa pelasivat tuolloin muun muassa Khaled Badra ja Hassen Gabsi. Palattuaan takaisin Tunisiaan hän lopetti uransa vuonna 2002 selkävaivojen vuoksi.

## Maajoukkue
El-Ouaer pelasi pitkään maajoukkueessa ollen mukana jo 1980-luvulla pelatessaan vuonna 1985 alle 20-vuotiaiden MM-kisoissa Jerevanissa. Hän oli myös vuoden 1996 kesäolympialaisissa, jossa el-Ouaer pelasi joukkueensa kaikki kolme ottelua. Lisäksi hän edusti maataan kerran jalkapallon maailmanmestaruuskilpailussa vuonna 1998. El-Ouaer oli edustaa maataan vuoden 2002 jalkapallon maailmanmestaruuskilpailussa, mutta ilmoitti neljä viikkoa ennen kisoja lopettavansa uransa selkävaivojen vuoksi. Hän pelasi maajoukkueessa yhteensä 101 ottelua.

## Saavutukset
### Seurajoukkueissa
* Tunisian-mestaruus (10): 1988, 1989, 1991, 1993, 1994, 1998, 1999, 2000, 2001, 2002
* Tunisian cup (4): 1989, 1991, 1997, 1999
* Arabian Mestarien liiga (2): 1993, 1996
* Afrikan Mestarien liiga: 1994
* Afrikan Super Cup: 1995
* Afro-Aasian Club Cup: 1995
* Afrikan Cup-voittajien cup: 1998

### Maajoukkueessa
* Afrikan–mestaruuskilpailut
** Hopeaa: 1996

## Lähteet

## Aiheesta muualla
* Footballplus 
* Fifa.com 
* National Football Teams
Juliana Cannarozzo

**Juliana Cannarozzo** (s. 27. elokuuta 1989) on yhdysvaltalainen taitoluistelija ja näyttelijä. Hän on kilpaillut yksinluistelijana muun muassa Junior Grand Prix Finalissa ja taitoluistelun Yhdysvaltain-mestaruuskilpailuissa.

Massachusettsissa syntynyt Cannarozzo esitti Zoe Blochin roolin Disney-elokuvassa *Jääprinsessa* (2005).

## Lähteet

## Aiheesta muualla

* Viralliset sivut  
*
Jesse Owens Memorial Stadium

**Jesse Owens Memorial Stadium** on 10&nbsp;000-paikkainen stadion Columbuksessa. Stadion on Ohio State Buckeyesin kotistadion niin lacrossessa, jalkapallossa kuin yleisurheilussakin. Stadion on nimetty entisen Ohion osavaltion yliopiston opiskelijan, Jesse Owensin mukaan.

## Lähteet
Enoni on toista maata

**Enoni on toista maata** () on ranskalainen komediaelokuva vuodelta 1958. Sen on ohjannut, käsikirjoittanut ja tuottanut Jacques Tati, joka myös näyttelee pääosaa. Se on Tatin ensimmäinen varsinainen värielokuva. Elokuva muistuttaa mykkäfilmiä, ja siitä tehtiin kaksi versiota. Ranskankielisen version rinnalla kuvattiin toista, englanninkielistä versiota, jossa kyltit oli vaihdettu englanniksi ja vuorosanat jälkiäänitetty.

Elokuvan keskeinen hahmo on Tatin edellisestä filmistä tuttu Monsieur Hulot, joka nähdään nyt yhdeksänvuotiaan sisarenpojan Gérardin silmin. Elokuva piikittelee teknologiaa ja modernismia Hulot’n yrittäessä sopeutua sisaren moderniin asuntoon. Musiikkina on kepeä jazz.

Elokuva sai parhaan vieraskielisen elokuvan Oscar-palkinnon ja Cannesin elokuvajuhlien tuomariston palkinnon. 

Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Enoni on toista maata* oli mukana kymmenen listalla. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

## Roolit

## Lähteet

## Kirjallisuutta
* Huhta, Veli-Matti: ”Monsieur Hulot antroposeenissa – Ihmisen ja luonnon kohtaamattomuudesta Jacques Tatin elokuvassa *Enoni on toista maata*”, *Filmihullu* 6/2017.
Hugo Herrmann

**Hugo Herrmann** (19. huhtikuuta 1896 Ravensburg, Württemberg – 7. syyskuuta 1967 Stuttgart, Länsi-Saksa) oli saksalainen säveltäjä, urkuri ja kuoronjohtaja.

## Tausta
Hugo Herrmann varttui opettaja- ja urkuriperheessä. Hän opiskeli opettajaksi Würzburgissa ja Ludwigsburgissa, jota ammattia hän harjoitti hetkisen Reichenbachissa 1914–15. Jo opiskeluaikoina hänen musikaalinen lahjakkuutensa tuli esiin. Hän joutui ensimmäiseen maailmansotaan, jonka jälkeen hän palasi opettajan ammattiin 1918 vuodeksi Balingeniin. Tämän jälkeen hän pääsi opettajaksi ja urkuriksi Ludwigsburgiin.

## Ura
Urkuri- ja opettajatyönsä ohella hän opiskeli Stuttgartin konservatoriossa Oskar Schröterin johdolla ja jatkoi sittemmin opintojaan Berliinin musiikkikorkeakoulussa Walther Gmeindlin ja Franz Schrekerin johdolla. Ura jatkui opettajana, urkurina ja kuoronjohtajana Württembergin kaupungeissa, eritoten Ludwigsburgissa ja Stuttgartissa. Hän julkaisi pian myös ensimmäisen teoksensa, *Op. 4, das Minnespiel*. Vuonna 1923 Herrmann teki konserttimatkan Yhdysvaltoihin, jonne hän päätti jäädä pidemmäksikin aikaa. Hän toimi muun muassa urkurina ja kanttorina Detroitissa, Michiganissa. Hän palasi Saksaan 1925, toimien jälleen opettajana, urkurina ja kuoronjohtajana.

Paul Hindemithin ja Ernst Hohnerin rohkaisemana hän alkoi säveltää harmonikalle omistettua taidemusiikkia 1926 ja vuotta myöhemmin hän julkaisi teossarjan *Sieben Neuen Spielmusiken*, die *Neue Musik für Akkordeon*. Hän solmi hyvät suhteet Hohneriin ja Trossingeniin ja hänet nimitettiin Trossingenin valtiollisen musiikkikoulun johtajaksi 1935. Vuonna 1949 hänet nimitettiin professoriksi.

Herrmannin teokset saivat useita palkintoja ja tunnustuksia. Vuonna 1928 hän voitti Schubert-palkinnon ja voitettuaan *Staatspreis*in 1930 häneltä tilattiin ooppera *Vasantasena* Wiesbadenin valtiolliseen teatteriin. Vuonna 1938 hän oli perustamassa säveltäjäyhdistystä *Schwäbischen Komponistenkreises* ja vuonna 1953 hän oli mukana perustamassa saksalaista harmonikansoitonopettajien liittoa, *Deutschen Akkordeonlehrer-Verbandes*, Frankfurtissa. Hänen nimensä yhdistetään myös useisiin musiikkijuhliin, kuten *Pfullinger Kammermusik-Festen* tapahtumaan 1930–33, *Mannheimer Neuen Chormusik*-juhliin 1932 ja *Donaueschinger Musiktagen* -juhlille vuosina 1934–37. Hän johti Trossingenin musiikkikoulua eläköitymiseensä saakka, vuoteen 1962. Hän on myös saanut useita valtiollisia tunnustuksia, kuten ensimmäisen luokan *Bundesverdienstkreutz* -mitalin, saavutuksistaan ja työstään saksalaisen musiikin alalla.

## Vaikutus
Herrmannin *Sieben Neuen Spielmusiken, op 57/1* teossarjaa pidetään ensimmäisenä merkittävänä harmonikalle suunnattuna taidemusiikkiteoksena. Hän sävelsi myös huomattavan määrän muutakin harmonikalle suunnattua uraauurtavaa taidemusiikkia.

## Lähteet

## Aiheesta muualla
* Kuva ja lyhyt biografia, sekä harmonikkasävellystuotanto
Man or Mouse

**Man or Mouse** on Millencolinin kappale, joka julkaistiin heidän albumillaan *[[Home from Home]]* vuonna 2002. Se ilmestyi myös singlenä b-raitojen ollessa ”Bull By the Horns” ja ”Into the Maze”. Kappaleesta on tehty myös musiikkivideo.

## Kappaleet
# Man or Mouse
# Bull By the Horns
# Into the Maze
Aldo Ronconi

**Aldo Ronconi** (20. syyskuuta 1918 Brisighella – 12. kesäkuuta 2012 Faenza) oli italialainen maantiepyöräilijä. Hän voitti Toscanan ympäriajon ja Italian-mestaruuden vuonna 1946. 

Vuonna 1947 Ronconi voitti Ranskan ympäriajossa etapin ja sijoittui kokonaiskilpailun neljänneksi. Hän piti keltaista paitaa kahden päivän ajan. 

Ronconi saavutti lisäksi kolmansia sijoja Romagnan ja Sveitsin ympäriajoissa.

## Lähteet
Zakaria Alaoui

**Zakaria Alaoui el-Achraf** (s. 17. kesäkuuta 1966 Marrakech) on marokkolainen entinen jalkapalloilija, joka pelasi maalivahtina. 

## Ura
Seurajoukkueurallaan Alaoui pelasi muun muassa Tours FC:ssä, SO Châtelleraudaisissa ja Paris FC:ssä. Maajoukkueessa hän oli mukana yksissä MM-kisoissa, vuonna 1994. Peliuransa jälkeen Alaoui ryhtyi valmentajaksi. Hän oli ESTAC Troyesin maalivahtivalmentaja vuosina 2005-2007, mutta lopetti valmentajauransa siihen.
Khalil Azmi

**Khalil Azmi** (s. 23. elokuuta 1964) on marokkolainen entinen jalkapalloilija, joka pelasi maalivahtina. 

## Ura
Seuratasolla Azmi pelasi mm. Colorado Rapidsin riveissä. Hän pelasi maajoukkueessa yhdet MM-kisat, vuonna 1994.
Tommy Johnson

**Tommy Johnson** (1896 Terry, Mississippi – 1. marraskuuta 1956 Crystal Springs, Mississippi) oli yhdysvaltalainen delta blues -muusikko, joka levytti 1920-luvun lopulla. Häntä pidetään yhtenä merkittävimmistä delta bluesiin vaikuttaneista henkilöistä ennen Robert Johnsonin aikaa.

## Elämä

Johnson syntyi Mississipissä lähellä Terryä ja muutti vuoden 1910 paikkeilla Crystal Springsiin, jossa hän vietti suuren osan elämästään. Vuoteen 1914 mennessä hän oli opetellut soittamaan kitaraa ja esiintyi paikallisissa juhlissa yhdessä veljiensä Magerin ja LeDellin kanssa. Vuonna 1916 hän meni naimisiin Maggie Bidwellin kanssa (myöhemmin aiheessa laulussa ”Maggie Campbell Blues”) ja muutti Webb Jenningsin plantaasille lähelle Drewn kaupunkia Yazoo Deltan alueelle lähelle Dockeryn plantaasia. Siellä hän tapasi muita muusikoita kuten Charlie Pattonin ja Willie Brownin. Johnson asui siellä noin vuoden oppien delta bluesin hienouksia ja lähti sitten kiertelemään ympäri Arkansasia, Louisianaa ja Mississippiä. Alkoholisoitunut Johnson palasi Crystal Springsiin vuonna 1920 ja alkoi uudelleen soittaa veljiensä kanssa.

Helmikuussa 1928 Johnson teki ensimmäiset levytyksensä yhdessä Papa Charlie McCoyn kanssa Victor Recordsille (myöhemmin RCA Victor, nykyisin BMG). Sitä seurasi toinen äänityssessio elokuussa 1928. Levytyksiin kuului muun muassa kappale ”Canned Heat Blues”, josta bluesyhtye Canned Heat otti nimensä. Kappale kertoo Sterno-nimisestä hyytelöidystä denaturoidusta alkoholista tehdyn juomasekoituksen juomisesta. Johnsonin kerrotaan olleen addiktoituneen juomaan, jolla oli humalan lisäksi huumaavia vaikutuksia. 

Kolmannen ja viimeisen levytyssessionsa Johnson teki joulukuussa 1929 Paramount Recordsille. Hän ei enää levyttänyt luultuaan antaneensa pois levytysoikeutensa ja Suuren laman myötä myös levynmyynti yleisesti laski. Johnson pysyi suosittuna esiintyjänä Jacksonin alueella 1930- ja 1940-luvuilla, toisinaan esiintyen Ishman Braceyn kanssa.

Johnson kuoli sydäninfarktiin soitettuaan juhlissa marraskuussa 1956. Hänet haudattiin Warm Springsin metodistikirkon hautausmaalle Crystal Springsin ulkopuolelle. Vuosittain lokakuussa Crystal Springsissä järjestetään Tommy Johnson Blues Festival.

## Myytti tienristeyksestä ja paholaisesta

Johnson tapasi kertoa tarinaa, jonka mukaan hän oli myynyt sielunsa Paholaiselle eräässä Missisippi Deltan autiossa tienristeyksessä ja saanut vastineeksi hurjat soittotaidot. Erään sukulaisensa mukaan Johnsonin tarina kulki seuraavasti:  

Samanlaista tarinaa alettiin myöhemmin kertoa myös Robert Johnsonista, jonka kirjoittamien kappaleiden sanoituksissa Paholainen oli usein mukana.

## Fiktiossa

Vuoden 2000 elokuvassa *[[Voi veljet, missä lienet?]]* on henkilö nimeltään Tommy Johnson (jota esittää Chris Thomas King), joka on myynyt sielunsa paholaiselle soittaakseen kitaraa. Hän soittaa ”Soggy Bottom Boys” -yhtyeen kanssa kappaleen ”Man of Constant Sorrow”.

## Lähteet

## Aiheesta muualla
* Tommy Johnson Blues Foundation
* 
* Kuvitettu diskografia
* Trail to the Hellhound: Tommy Johnson
Välskärikalat

**Välskärikalat** (Acanthuriformes) on viuhkaeväisten kalojen lahko, johon luetaan yli 1&nbsp;500 lajia 30 heimossa. Aiemmin nämä heimot katsottiin osaksi laajempaa ahvenkalojen lahkoa Perciformes, osittain osaksi sen alalahkoa Acanthuroidei, osittain alalahkoa Percoidei.

Välskärikalat ovat monimuotoinen kalalahko. Acanthuroidei-alalahkon suvuilla on erikoisen muotoiset leukaluut, jotka työntyvät eteenpäin muodostaen pienen suppusuun pidemmän tai lyhyemmän kuonon päässä. Tähän ryhmään kuuluu varsinaisten välskärikalojen heimon (Acanthuridae) lisäksi monia muita koralliriuttojen värikkäitä kaloja, joita näkee usein meriakvaariossa, esimerkiksi kettukala. Muodoltaaan ne ovat useimmiten litteitä tai pitkulaisia kiekkoja. Luvari voi kasviaa kaksi metriä pitkäksi, muiden lajien pituus vaihtelee 10:stä sentistä metriin. Luvari elää avomerellä, muut lajit pysyttelevät rannikon läheisillä koralli- tai kallioriutoilla.

## Heimot
Kaikkiaan välskärikalojen lahkoon luetaan 30 heimoa, 247 sukua ja 1&nbsp;566 lajia.

* Välskärikalat Acanthuridae
* Kölikarjukalat Antigoniidae
* Siroahvenet Callanthiidae
* Karjukalat Caproidae
* Liekkikalat Cepolidae
* Perhokalat Chaetodontidae
* Panssariahvenet Dinopercidae
* Levykalat Drepaneidae
* Vaeltajat Emmelichthyidae
* Lepakkokalat Ephippidae
* Mojarat Gerreidae
* Murisijat Haemulidae
* Syvännetorpedoahvenet Latilidae
* Lima-ahvenet Leiognathidae
* Putsarit Lethrinidae
* Kolmipyrstöt Lobotidae
* Napsijat Lutjanidae
* Luvarit Luvaridae
* Torpedoahvenet Malacanthidae
* Kuukalat Monodactylidae
* Bassit Moronidae
* Pennat Nemipteridae
* Keisarikalat Pomacanthidae
* Suurisilmät Priacanthidae
* Arguskalat Scatophagidae
* Rummuttajat Sciaenidae
* Kaniinikalat Siganidae
* Vihiahvenet Sillaginidae
* Hammasahvenet Sparidae
* Sarvikalat Zanclidae

Näistä Acanthuroidei-alalahkoon luettiin välskärikalat (Acanthuridae), lepakkokalat (Ephippidae), luvarit (Luvaridae), arguskalat (Scatophagidae), kaniinikalat (Siganidae) ja sarvikalat (Zanclidae).

## Lähteet
Thoas (Lemnoksen kuningas)

**Thoas** () oli kreikkalaisessa mytologiassa Dionysoksen ja Ariadnen poika ja Lemnoksen kuningas. Hän oli Hypsipylen isä ja Stafyloksen, Oinopionin ja Peparethoksen veli.

Thoas toimi sotapäällikkönä Rhadamanthyksen armeijassa, ja hän sai palkkioksi palveluksistaan Lemnoksen saaren. Hän perusti saarelle Lemnoksen kaupungin, jonka kuninkaaksi hän ryhtyi. 

Thoas sai vaimonsa Myrinan kanssa tyttären, Hypsipylen. Kun Lemnoksen saaren naiset surmasivat myöhemmin kaikki saaren miehet, Hypsipyle säästi isänsä. Yhden kertomuksen mukaan Hypsipyle kätki isänsä, mutta muut naiset löysivät ja surmasivat tämän ja myivät Hypsipylen Lykurgokselle orjaksi. Toisessa versoissa Hypsipylen jätti isänsä ajelehtimaan merelle arkussa, jonka kalastajat löysivät ja toivat rantaan. Täällä hän nai nymfi Oinoen ja sai tämän kanssa pojan, Sikinoksen. Kolmannessa versiossa Thoas pakeni veljensä Oinopionin luo Khioksen saarelle. Neljännessä Hypsipyle lähettää isänsä laivalla Tauriiseen, mutta tämän tultua ilmi Hypsipyle joutuu pakenemaan muilta naisilta. Hän kuitenkin jää merirosvojen vangiksi, jotka myyvät hänet Thebaan orjaksi Lykokselle.

Thoaksella oli isältään saadut kaksi suurta hopeista maljaa, jotka Hefaistos oli takonut. Hänen kuolemansa jälkeen ne siirtyivät hänen tyttärelleen.

## Lähteet
Sebastian Mannström

**Sebastian Mannström** (s. 29. lokakuuta 1988 Kokkola) on suomalainen jalkapalloilija. Pelipaikaltaan hän on hyökkäävä keskikenttäpelaaja tai laitalinkki.

Mannström on lähtöisin Kokkolasta ja edusti kasvattajaseuraansa Gamlakarleby Bollklubbia ennen siirtymistään FF Jaroon kaudeksi 2008. Jarossa hän pelasi kolmen kauden aikana 68 liigaottelua ja teki 11 maalia. Hän lukeutui myös Suomen alle 21-vuotiaiden maajoukkueen vakiopelaajiin.

Helsingin Jalkapalloklubiin (HJK) Mannström siirtyi marraskuussa 2010 kahden vuoden mittaisella sopimuksella. Hänen sopimustaan ei jatkettu kauden 2014 jälkeen. Siihen mennessä hän oli pelannut HJK:ssa 101 ottelua ja tehnyt niissä 15 maalia. Tammikuussa Mannström siirtyi Saksan neljänneksi korkeimmalla sarjatasolla pelaavaan SV 07 Elversbergiin. Elokuussa 2015 Mannström palasi Suomeen ja Turkuun FC Interin riveihin, jossa hän pelasi kahden kauden ajan Veikkausliigaa. Inter-vuosien jälkeen Mannström siirtyi jälleen Saksaan. Tällä kertaa seurana oli Saksan 4. korkeinta sarjaa pelannut Stuttgarter Kickers, jossa hän pelasi kahden kauden ajan. Keväällä 2018 hän palasi Suomeen ja Ykkösessä pelanneen KPV:n riveihin ja oli nostamassa kokkolalaisseuraa Veikkausliigaan, jossa Mannström jatkoi pelaamistaan KPV:n paidassa.

Sebastian Mannström on pelannut Veikkausliigaa yhdeksän kauden ajan neljässä seurassa eli Jarossa, HJK:ssa, FC Interissä ja KPV:ssä, kaikkiaan 219 ottelua ja tehnyt niissä 30 maalia.

Mannström on naimisissa kestävyysjuoksija Nina Chydeniuksen kanssa ja heillä on kaksi lasta.

## Saavutukset
* Suomen mestaruus 2011, 2012, 2013, 2014
* Suomen Cup 2011, 2014
* Suomen Cup-hopeaa 2015 
* Ykkösen kuukauden pelaaja syyskuu 2018

## Lähteet
Kaarlo Lepistö

**Karl Evert Jeremiaksenpoika Lepistö** (5. lokakuuta 1871 Kalvola – 1. tammikuuta 1920) oli Tikkurilan punakaartin johtajia Suomen sisällissodassa. Ammatiltaan hän oli kirvesmies ja toimi yövahtina. Lepistö taisteli Karjalan rintamalla Kavantsaaressa, josta vetäytyi joukkoineen Viipuriin. Lepistö vangittiin Viipurin taistelussa ja todennäköisesti ammuttiin vankileirillä 22. toukokuuta 1918.

Lepistön puolison Johanna Lepistön anomuksesta Kaarlo Lepistö julistettiin kuolleeksi kadonneena kihlakunnanoikeuden päätöksellä 1. tammikuuta 1920. Lepistöt avioituivat Helsingissä vuonna 1895.

## Lähteet
Trespass

**Trespass** on progressiivista rockia esittäneen Genesiksen toinen studioalbumi, joka ilmestyi vuonna 1970. Levy on yhtyeen ensimmäinen, jolla musiikissa on jo selvästi kuultavissa progressiivisia piirteitä.

Vaikka *Trespass* ei menestynyt kaupallisesti yhtä hyvin kuin monet yhtyeen myöhemmät albumit, sen sisältämä musiikki toimi suunnannäyttäjänä monelle progressiivista rockia soittaneelle yhtyeelle. Levyn tunnetuin kappale lienee sen päätösraita ”The Knife”, josta kuultiin myöhemmin livenä lyhennettyä versiota.

## Kappaleet

#
#
#
#
#
#

## Kokoonpano
*Peter Gabriel &ndash; laulu, huilu, harmonikka, tamburiini, bassorumpu
*Anthony Phillips &ndash; sähkökitara, 12-kielinen kitara, akustinen kitara, dulcimer, taustalaulu
*Mike Rutherford &ndash; basso, 12-kielinen kitara, akustinen kitara, sello, taustalaulu
*Tony Banks &ndash; urut, piano, mellotron, kitara, taustalaulu
*John Mayhew &ndash; rummut, lyömäsoittimet, taustalaulu

## Lähteet
North Las Vegas

**North Las Vegas** on kaupunki Yhdysvalloissa Nevadan osavaltiossa. Kaupunki sijaitsee Las Vegasin suurkaupunkialueella ja on kasvanut usean muun lähikaupungin kanssa yhteen. Vuonna 2007 North Las Vegasin asukasluku oli 215&nbsp;026, mikä teki kaupungista Nevadan neljänneksi suurimman kaupungin.

North Las Vegas perustettiin 1946, jolloin asukasluku oli 2 875. Nykyisin kaupunki on Yhdysvaltain nopeiten kasvava kaupunki. Mojaven aavikko ja sen vuoret ympäröivät North Las Vegasia. Kaupungissa on North Las Vegasin lentokenttä.

## Lähteet

## Aiheesta muualla
Lego Indiana Jones: The Original Adventures

**Lego Indiana Jones: The Original Adventures** on Traveller’s Talesin kehittämä ja LucasArtsin julkaisema toimintaseikkailupeli. Peli julkaistiin kesäkuussa 2008 useille alustoille.

Pelissä on tavoitteena läpäistä kolmen ensimmäisen Indiana Jones -elokuvan (*[[Kadonneen aarteen metsästäjät]]*, *[[Indiana Jones ja tuomion temppeli|Tuomion temppeli]]* ja *[[Indiana Jones ja viimeinen ristiretki|Viimeinen ristiretki]]*) juonet Lego-tyylisillä Indiana Jones -hahmoilla.

Pelissä käytetään suurimmaksi osaksi samoja musiikkeja, kuin itse Indiana Jones -elokuvissakin.

Pelin jatko-osa, *[[Lego Indiana Jones 2: The Adventure Continues]]*, julkaistiin vuonna 2009. Peli sisältää kolmen ensimmäisen elokuvan tapahtumien lisäksi myös neljännen elokuvan, *[[Indiana Jones ja kristallikallon valtakunta|Kristallikallon valtakunnan]].

== Pelaaminen ==
Pelin "pääpaikkana" toimii elokuvasta *Indiana Jones ja viimeinen ristiretki* tuttu yliopisto, jossa professori Indiana Jones opettaa. Sen seinällä sijaitsee kolme karttaa, joissa jokaisessa on kuusi kenttää (yhteensä 18), jotka pelaajan on tarkoitus läpäistä. Pelissä on myös kolme *Bonus* -kenttää sekä *Free Play* -pelimuoto, jossa pelaajan on mahdollista vaihtaa hahmoja kesken pelin. *Free Play* -pelimuoto aukeaa vasta, kun pelaaja on ensin suorittanut varsinaisen tarinan. Jokainen kenttä sisältää kymmenen aarrearkkua ja yhden postipaketin, jotka pelaajan on tarkoitus löytää pelin läpäisemiseksi. Kaikkia aarrearkkuja ei ole mahdollista saada kerättyä *Story Mode* -pelimuodolla pelattaessa. Pelaajan täytyy kerätä myös Lego-nuppeja, jotka toimivat pelin valuuttana. Ylhäällä oleva *True Adventurer* -mittari alkaa täyttyä nuppeja kerätessä. Sen olisi määrä tulla täyteen jokaisessa kentässä, jotta peli olisi mahdollista läpäistä. Peli onkin mahdollista läpäistä ainoastaan *Free Play'' -pelimuotoa pelaamalla.

## Aiheesta muualla
* Lego Indiana Jones-pelin virallinen sivusto 
* Lego Indiana Jones IndyVillessä
Woody Strode

**Woodrow Wilson Woolwine "Woody" Strode** (25. heinäkuuta 1914 Los Angeles – 31. joulukuuta 1994 Glendora) oli yhdysvaltalainen näyttelijä. Ennen aktiivisinta elokuvauraansa hän oli lahjakas urheilija, joka tuli tunnetuksi kymmenottelusta, amerikkalaisesta jalkapallosta ja showpainista.  

Strode sai Golden Globe -ehdokkuuden roolistaan elokuvassa *[[Spartacus (elokuva)|Spartacus]]* (1960). Elokuvan *[[Huuliharppukostaja]]* alussa hän oli yksi kolmesta palkkatappajasta yhdessä Al Mulockin ja Jack Elamin kanssa roolinimellä Stony. He odottelevat saapuvaa junaa yksinäisellä rautatieasemalla Arizonassa kärpäsen häiritsemänä elokuvan 13 minuuttia pitkässä, klassisessa alkukohtauksessa. Vuonna 1987 Strode voitti Golden Boot -palkinnon. Kaikkiaan näyttelijä esiintyi useissa kymmenissä elokuvissa, joista viimeinen ilmestyi vasta hänen jo kuoltuaan.

Strode kuoli keuhkosyöpään Kaliforniassa 80-vuotiaana.

## Lähteet

## Aiheesta muualla
*
Aselajikilpailut

**Aselajikilpailut** on koulutuksellisia kilpailutapahtumia, joita järjestetään mm. puolustusvoimien tai vapaaehtoisen maanpuolustustyön piirissä. Niiden tarkoituksena on motivoida oppimaan kilpailemalla jonkin suorituksen tai suoritusten Suomen mestaruudesta. Kilpailut eivät kuitenkaan ole sotilasurheilukilpailuja, vaan liittyvät aselajeittain johonkin toimenpiteeseen.

## Aselajikilpailuja
### Tarkka-ampuminen

*Simo Häyhä -kilpailu

### Kenttätykistö
*Nenosen kilpailu  
*Tykistöhenkilökunnan kunto-ottelu 

### Kranaatinheittimistö
*Kapteeni Järvi- kilpailu (reserviläisille)

## Kansainväliset aselajikilpailut
*Perussuunta/põhisuund-kilpailu (Viro) 

## Lähteet
1 (täsmennyssivu)

**1** tarkoittaa seuraavia asioita:

*1, luku
*1-mittakaava, pienoismalleissa käytetty mittakaava
*1, ajanlaskun ensimmäinen vuosi
**1* tai *[[The Beatles 1]]*, Beatles-yhtyeen kokoelma-albumi vuodelta 2000
William Morgan Sheppard

**William Morgan Sheppard** (24. elokuuta 1932 Lontoo, Britannia – 6. tammikuuta 2019 Los Angeles, Yhdysvallat) oli brittiläinen näyttelijä. 

Sheppard syntyi englantilais-irlantilaiseen perheeseen. Valmistuttuaan Royal Academy of Dramatic Artista hän työskenteli Royal Shakespeare Companyssa ja Yhdysvalloissa Broadway-teattereissa. Hänet on palkittu roolisuorituksesta Harold Pinterin näytelmässä *The Homecoming*.

Sheppardilla oli osia *[[Star Trek]]issa* ja useissa elokuvissa. Myös hänen poikansa Mark Sheppard on näyttelijä. 

Sheppard muistetaan hyvin myös televisiosarjasta Ihmemies MacGyver, jossa hän näytteli kahden jakson verran pahansuopaa sarjamurhaajaa Tri. Zitoa.

## Aiheesta muualla
* 

## Lähteet
Judge Reinhold

**Edward Ernest "Judge" Reinhold, Jr.** (s. 21. toukokuuta 1957) on yhdysvaltalainen näyttelijä. Hän sai Emmy-ehdokkuuden vierailevasta esiintymisestään *[[Seinfeld]]issä*.

Reinholdilla on ollut rooleja kymmenissä elokuvissa, joiden joukossa ovat *[[Kuumat kinkut]]* (1982), *[[Beverly Hills kyttä]]* (1984), *[[Gremlins – riiviöt]]* (1984), *[[Beverly Hills kyttä 2]]* (1987), *[[Beverly Hills kyttä 3]]* (1994)  *[[Mutta mitä tapahtui joulupukille?]]* (1994), *[[Beethovenin kolmas]]* (2000), *[[Beethovenin neljäs]]* (2001) ja *[[Mutta mitä tapahtui joulupukille 2]]* (2002). 

## Aiheesta muualla
* 
*
Substraattitason fosforylaatio

**Substraattitason fosforylaatio** on soluissa tapahtuva kemiallinen reaktio, jossa syntyy ATP:tä fosfaattiryhmän liittyessä ADP:hen. Reaktio tapahtuu solulimassa glykolyysin yhteydessä sekä aerobisissa että anaerobisissa oloissa.

Substraattitason fosforylaatiossa voi syntyä neljä ATP:tä. Kaksi ATP-molekyyliä syntyy kahden 1,3-bisfosfoglyseraatin luovuttaessa fosfaattiryhmän ADP:lle fosfoglyseraattikinaasientsyymin avulla. Samalla syntyy 3-fosfoglyseraattia. Kaksi ATP:tä syntyy myös, kun fosfoenolipyruvaatti luovuttaa fosfaattiryhmän ADP:lle pyruvaattikinaasientsyymin avulla. Lisäksi syntyy palorypälehappoa.

Substraattitason fosforylaatio toimii myös luustolihaksissa ja aivoissa, joissa on energiaa varastoivaa ja fosfaattiryhmän sisältävää fosfokreatiinia ja kreatiinifosfokinaasientsyymi siirtää fosfaattiryhmän ADP:lle, jolloin tuloksena on ATP:tä.

## Katso myös
*Oksidatiivinen fosforylaatio
Balázs Dzsudzsák

**Balázs "Dzudzi" Dzsudzsák** (s. 23. joulukuuta 1986 Debrecen, Hajdú-Biharin lääni, Unkari) on unkarilainen jalkapalloilija, pelipaikaltaan vasen keskikenttäpelaaja.

Dzsudzsák edusti juniorivuosinaan Nyírlugosia, Debreceni Olasz Focisulia, Létavértesiä ja Debreceni VSC:tä. Ammattilaisuransa hän aloitti vuonna 2005, kun hän teki kahden vuoden sopimuksen Debreceni VSC:n kanssa. Vuodet 2008–2011 hän pelasi PSV Eindhovenissa Hollannissa. Sen jälkeen hän siirtyi vuodeksi pelaamaan venäläiseen Anzi Mahatskalaan. Vuonna 2012 hän siirtyi toiseen venäläisseuraan, Dynamo Moskovaan. Myöhemmin hän on pelannut Turkissa ja Yhdistyneissä arabiemiirikunnissa. Hän palasi Debreceni VSC:hen syyskuussa 2020. Hän voitti Debreceni VSC:n riveissä kolme Unkarin mestaruutta ja Supercupia. Lisäksi hän saavutti Unkarin cupin voiton. Eindhovenissa hän voitti Hollannin liigamestaruuden debyyttikaudellaan. Hänet valittiin kotimaansa vuoden jalkapalloilijaksi vuonna 2007.

Dzsudzsák on eniten maaotteluita Unkarin maajoukkueessa pelannut mies. Hän on pelannut 109 maaottelua ja tehnyt niissä 21 maalia.

## Saavutukset
* **Debreceni VSC
** [[Unkarin liiga]]:  2005, 2006, 2007
** [[Unkarin supercup]]: 2005, 2006, 2007

* **PSV Eindhoven
** Eredivisie: 2008
*** Unkarin vuoden jalkapalloilija 2007

## Lähteet
* Dzsudzsákin profiili sivustolla Transfermarkt
* Tilastot soccerbase.com -tietokannassa 
* Tilastoja

### Viitteet

## Aiheesta muualla
* Kotisivut
WWE One Night Stand

**One Night Stand** oli World Wrestling Entertainment-painiorganisaation jokavuotinen showpaini pay-per-view (PPV) tapahtuma. Tapahtuma ilmoitettiin vuonna 2005, juuri ennen kuin WWE julkaisi The Rise and Fall of ECW DVD:n. Kaksi päivää myöhemmin toisesta One Night Standista, WWE julkisti heidän oman version ECW:stä.

Vuonna 2009 One Night Standin korvasi samanlainen tapahtuma, Extreme Rules.

## One Night Stand tapahtumat

## Katso myös
* Extreme Rules

## Lähteet
*WWE:n viralliset sivu
Karl Bodenschatz

**Karl-Heinrich Bodenschatz** (10. joulukuuta 1890 Rehau – 25. elokuuta 1979 Erlangen) oli Saksan ilmavoimien kenraali toisen maailmansodan aikana.

Bodenschatz palveli ensimmäisen maailmansodan alkuvuosina upseerina eri tehtävissä 8. baijerilaisessa jalkaväkirykmentissä ja haavoittui useita kertoja. Ansioistaan rintamalla hänet palkittiin vuoden 1914 1. ja 2. luokan rautaristeillä. Heinäkuussa 1916 hän siirtyi ilmavoimiin, jossa palveli sodan loppuun asti. Vuonna 1917 hän toimi Manfred von Richthofenin adjutanttina ja tämän kuoltua hän siirtyi heinäkuussa 1918 Hermann Göringin adjutantiksi. Bodenschatzista ja Göringistä tuli ystäviä.

Vuonna 1919 hän sai siirron Versailles’n rauhansopimuksessa rajoitettuun Weimarin tasavallan armeijan maavoimiin.

Kansallissosialistisen puolueen noustua valtaan vuonna 1933 majurin arvoinen Bodenschatz kutsuttiin takaisin Luftwaffeen. Aluksi hän toimi Göringin henkilökohtaisena avustajana. Vuosina 1935–1936 hän oli Adolf Hitlerin ilmavoimien adjutantti. Toisen maailmansodan ajan Bodenschatz toimi ilmailuministeriön toimiston päällikkönä ja Luftwaffen vastaavana komentajana sekä valtakunnanmarsalkka Göringin ja Hitlerin välisenä yhteysupseerina. Vuonna 1941 hän liittyi kansallissosialistiseen puolueeseen. Kun armeijan sisällä elänyt vastarintaliike teki pommiattentaatin Hitleriä vastaan 20. heinäkuuta 1944, Bodenschatz oli yksi räjähdyksen aikana paikalla olleista ja vakavasti haavoittuneista upseereista. Haavoittumisen johdosta Bodenschatz palkittiin kultaisella haavoittumismerkillä.

Liittoutuneet vangitsivat Bodenschatzin 5. toukokuuta 1945. Nürnbergin oikeudenkäynneissä hän todisti Göringin toimista sodan aikana. Hänet itsensä vapautettiin syytteistä vuoden 1948 lopulla.

## Lähteet
Per Adolf von Bonsdorff

**Per Adolf von Bonsdorff** on seuraavien henkilöiden nimi:

* Pehr Adolf von Bonsdorff (1791–1839), Turun akatemian kemian professori
* Per von Bonsdorff (1896–1946), jääkärimajuri
* Per Adolf von Bonsdorff (1885–1965), professori, hammaslääketieteen opettaja
Joutjärvi

**Joutjärvi** on paikan nimi, jonka uskotaan saaneen nimensä joutsenten tai jousen mukaan. Jout-alkuiset paikannimet ovat järvien tai lampien nimiä, joiden muoto on kaareva. Joutsin murremuotoja ovat jouhti ja joutti sekä nykyään käytetty jousi. Nimitykset ovat muodostuneet varhaisella eränkäyntikaudella. Mikäli nimi ei liity jouseen, vaan joutseneen, on muoto voinut olla joutten tai jouhten.

Joutjärvi esiintyy myös sukunimenä.

## Järviä
* Joutjärvi, järvi Hartolassa
* Joutjärvi, järvi Heinolassa
* Joutjärvi, järvi Janakkalassa
* Joutjärvi, järvi Lahdessa
* Joutjärvi, järvi Pertunmaalla
* Iso Joutjärvi, järvi Joutsassa

### Rakennuksia
* Joutjärven kirkko, kirkko Lahdessa
* Joutjärven koulu, koulu Lahden Möysässä

### Yrityksiä
* Jovi, Joutjärven lyhennetty muoto

## Henkilöitä

* Marita Joutjärvi (s. 1958), suomalainen ruokatoimittaja ja tietokirjailija

## Lähteet
* Suomalainen paikannimikirja, Karttakeskus ja kotimaisten kielten tutkimuskeskus
Christophe Ohrel

**Christophe Ohrel** (s. 7. huhtikuuta 1968 Strasbourg, Ranska) on sveitsiläinen jalkapalloilija, pelipaikaltaan keskikenttäpelaaja. 

Ohrel on pelannut maajoukkueessa 56 ottelua, joissa hän on tehnyt kuusi maalia. Hän on ollut mukana yksissä MM-kisoissa, vuonna 1994 pelaten kaikki Sveitsin neljä ottelua.
Peter Kjær

**Peter Kjær** (s. 5. marraskuuta 1965 Fredericia) on tanskalainen entinen jalkapalloilija, joka pelasi maalivahtina. 

Maajoukkueessa Kjær pelasi neljä ottelua, mutta oli Tanskan joukkueen mukana kolmissa arvokisoissa: MM-kisoissa 1998 ja 2002 sekä EM-kisoissa 2000. Hän ei tosin pelannut yksissäkään kisoissa. 

Nykyään Kjær toimii TV-kommentaattorina Tanskan Superliigan otteluissa Viasatilla.
Joutjärvi (Janakkala)

**Joutjärvi**  on Kanta-Hämeessä Janakkalassa Hakoisten kylän lähellä sijaitseva järvi.

## Maantietoa
Järven pinta-ala on 117&nbsp;hehtaaria ja se on 2,1&nbsp;kilometriä pitkä ja 950&nbsp;metriä leveä. Järven vedenpinnan korkeus on 88,1&nbsp;metriä mpy. Sen rantaviivan pituus on 6,3&nbsp;kilometriä ja sen rannat ovat matalia lukuun ottamatta Peronmäkeä ja Tokeenmäkeä, joka kohoaa 40&nbsp;metriä korkeammalle kuin järven vedenpinta, sekä vielä kaakkoisrannasta kohoavaa suurta nimetöntä mäkeä, joka yltää yli 47&nbsp;metrin korkeudelle. Itärantaan ulottuu Kaaninsuo, joka on tiheästi ojitettu. Peltorantoja on vain pohjoisessa. Järven lähiympäristössä on ollut vain kolme maatilaa ja rannoille on rakennettu yli 50 vapaa-ajan asuntoa. Järvessä on yksi saari Joutsaari, joka on 230&nbsp;metriä pitkä ja 100&nbsp;metriä leveä. Saaressa on mökki.

## Vesistösuhteet
Järvi kuuluu Kokemäenjoen vesistössä Vanajan reitin valuma-alueella Hyvikkälänjoen valuma-alueeseen. Se jaetaan vielä Haapajärven alueeseen, johon järvi kuuluu. Siihen laskee kuusi suo- tai pelto-ojaa. Laskuoja lähtee järven länsipäästä ja se laskee 2,4&nbsp;kilometrin päähän Rehakkaan. Vedet jatkavat matkaansa Haapajärveen ja sitten Hyvikkälänjoen eli Tuulensuunjoen ja Kernaalanjärven kautta Hiidenjokeen. Se laskee puolestaan Vanajaveteen. Laskennallinen veden keskiviipymä järvessä on 1388 vuorokautta.

## Luonnonarvot
Vielä 1960-luvulla järvi oli lähdepohjaisena kirkasvetinen, mutta ojitukset ja muu hajakuormitus on sameuttanut järven veden. Järvi on toipunut kuormituksesta huonosti, koska vesi vaihtuu vain noin kerran vuodessa. Vuonna 1999 järven suojelemisprojektin edistämiseksi perustettiin Joutjärven suojeluyhdistys, joka on kerännyt asialle huomiota. Vuonna 2015 rakennettiin Ali-Joutjärven ojaan laskeutumisallas, jollainen oli tehty aiemmin Peronmäen ojaan. Näihin asennettiin fosforin poistamiseksi ferrosulfaatilla toimivat saostimet.

## Historiaa
Vuoden 1855−1856 Kalmbergin kartastossa järven nimi kirjoitettiin ”Joutsjärvi”. Järvellä ei ollut maataloa, mutta siellä oli neljän torpan peltoja. Vuonna 1962 julkaistussa peruskartassa järven itärannoille kaavoitettu mökkitontteja, jotka lisääntyivät voimakkaasti vuoden 1979 kartassa.

## Lähteet

## Aiheesta muualla
* Janakkalan kunta: Joutjärven suojeluyhdistys , viitattu 14.4.2017
* Peltonen, Anne & Jutila, Heli: Janakkalan Joutjärven veden laatu ja kuormitus  (PDF), 2005, viitattu 14.4.2017
VINNOVA

**VINNOVA** on Ruotsin valtion teknologiarahoitusorganisaatio. 
 
VINNOVAssa toimii noin 200 työntekijää ja sen rahoitusvaltuus on noin kaksi miljardia kruunua.

## Katso myös
* TAFTIE

## Aiheesta muualla
* VINNOVAn sivusto
Joshua Lakatos

**Joshua Lakatos** (s. 24. maaliskuuta 1973 Pasadena) on yhdysvaltalainen haulikkoampuja ja maailmanmestari.

Joshua Lakatos on saavuttanut olympialaisissa hopeaa trapissa Atlantassa 1996. Lisäksi hän on saavuttanut useita MM-mitaleita miesten ja poikien sarjoissa, joista kirkaimpia ovat miesten kaksoistrapin ja poikien trapin maailmanmestaruudet Barcelonasta 1993.
## Lähteet
*Profiili ISSF Newssissä
*ISSF:n tietokanta
IWT (Belgia)

**Innovatie door Wetenschap en Technologie** eli IWT oli belgialainen julkinen teknologiarahoitusorganisaatio, joka toimi Flanderin alueella. Organisaatio lakkautettiin vuoden 2015 päätteeksi.

IWT perustettiin vuonna 1991. Sen budjetti oli vuonna 2002 noin 190 miljoonaa euroa. Sitä on johtanut alusta asti Paul Zeeuwts.

## Katso myös
* TAFTIE
 
## Lähteet

## Aiheesta muualla
* IWT
Reijo Ikävalko

**Reijo Tapio Ikävalko** (s. 27. maaliskuuta 1950 Punkalaidun) on suomalainen Espoossa asuva toimittaja ja kirjailija.

Ikävalko tuli ylioppilaaksi Vammalan yhteislyseosta vuonna 1970 ja valmistui yhteiskuntatieteiden maisteriksi Tampereen yliopistosta pääaineenaan lehdistö- ja tiedotusoppi. Hän on työskennellyt toimittajana vuodesta 1972. Ikävalko perusti 1977 Nykyposti-lehden ja oli sen ensimmäinen päätoimittaja. Vuosina 1978–1982 hän oli Hymy-lehden päätoimittajana ja sen jälkeen hän on ollut vapaa toimittaja ja kirjailija.

## Teoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
* Espoon kirjailijat: Reijo Ikävalko
Yao Junior Sènaya

**Yao Séyram Junior Sènaya** (s. 19. huhtikuuta 1984 Lomé) on togolainen jalkapalloilija, pelipaikaltaan hyökkääjä. Hän pystyi pelaamaan myös keskikenttäpelaajana.

## Ura
Sènaya vietti pitkään ammattilaisuransa Sveitsissä. Hän on pelannut monissa seuroissa, muun muassa FC Baselissa. Kesällä 2008 Chaux-de-Fonds vapautti hänet sopimuksen päätyttyä. Vuotta myöhemmin 2009 arabiemiiriläinen seura Al-Jazira Al-Hamra teki Sènayan kanssa sopimuksen.

### Maajoukkueura
Sènaya oli Togon maajoukkueen vakiojäsen, ja hän pelasi muun muassa Afrikan-mestaruuskilpailuissa 2006 ja saman vuoden MM-kisoissa. 

Yao Junior on Yao Mawuko Sènayan nuorempi veli.

## Lähteet
Ishman Bracey

**Ishman Bracey** (s. 9. tammikuuta 1901, Byram, Mississippi &ndash; k. 12. helmikuuta 1970, Jackson, Mississippi) oli yhdysvaltalainen delta blues -muusikko, kitaristi ja laulaja. Yhdessä Tommy Johnsonin kanssa hän oli keskeinen hahmo jacksonilaisissa musiikkipiireissä. Osassa vanhoista savikiekoista hänen nimensä kirjoitettiin virheellisesti muodossa "Ishmon".

## Elämä

Bracey alkoi soitella paikallisissa tanssijaisissa ja juhlissa vuoden 1917 tienoilla. Hän työskenteli myös Illinois Central Railroadilla vesipoikana. Bracey teki ensimmäiset levytyksensä Victor-merkille Memphisissä helmikuussa 1928. Toista kitaraa soitti Charlie McCoy. He palasivat uudelleen levyttämään samana vuonna 31. elokuuta. Tämän jälkeen hän levytti Paramountille New Orleans Nehi Boys -yhtyeen mukana sekä neljä kappaletta Charles Taylorin kanssa. Kaikkiaan Ishman Braceyn tunnettu levytetty tuotanto käsittää vain 16 kappaletta (tämän lisäksi Paramount julkaisi kappaleet "Low Down Blues" ja "Run to Me at Night", joita ei kuitenkaan ole löydetty).

Levytysuransa jälkeen Bracey jatkoi esiintymisiä, usein Tommy Johnsonin kanssa. Ishman Bracey tuli uskoon toisen maailmansodan jälkeen, eikä ollut kiinnostunut uudesta urasta 1950-luvun lopun bluesbuumin aikaan. Hän kuitenkin johdatti tutkijat muun muassa Skip Jonesin jäljille. Bracey jatkoi esiintymisiä paikallisissa kirkoissa kuolemaansa asti.

## Lähteet

## Aiheesta muualla

*